大漢山

大漢山係馬來半島最高峰，高2,187米。佢喺馬來西亞彭亨州大漢山國家公園範圍入面，係大漢山脈嘅一部分。

喺馬來文入面，「Gunung」係指「山」，而「Tahan」就指「忍耐」。顧名思義，呢座係需要有一定耐力先可以登上嘅山峰，所以亦被認為係馬來西亞半島最難攀登嘅山峰之一。

氣溫 
大漢山夜晚可以好凍。12月至1月氣溫大約維持喺4 °C至18 °C ；6月至9月大約維持喺7 °C至27 °C。山頂上面有時候會結霜。

步道 
瓜拉大漢步道係最古老同埋景色秀麗嘅步道。往返呢條古道通常需要7日。登山人士喺到達山腳下之前需要越過好多山脊同河流，先可以登上大漢山。

另外兩條步道分別係美拉坡步道同吉蘭丹步道。兩者都大大短過瓜拉大漢步道。往返美拉坡步道只需3至4日。由瓜拉大漢步道到達美拉坡步道大約需要5日。

相

馬來西亞地理
山
彭亨